
NARVA LINNAVOLIKOGU

 OTSUS

Narva





                                  2008.a nr…..

Projekteerimistingimuste määramine

(Narva 6.Kooli rekonstrueerimine ja Kreenholmi tn.25 maa-ala heakorrastamine)

Vastavalt Kohaliku omavalitsuse korralduse seaduse  § 22 lõikele 2, Ehitusseaduse  § 19 lõikele 3. 
Linnavolikogu otsustab:

Määrata projekteerimistingimused Narva 6.Kooli rekonstrueerimise ja Kreenholmi tn.25 maa-ala heakorrastamise ehitusprojekti koostamiseks järgnevalt:             

	1. ÜLDANDMED



	1.1  Tellija                                           
	Narva Linnavalitsuse Linnavara-ja Majandusamet
Peetri plats 3, 20308 Narva

	1.2  Asukoht, algandmed                                         
	Narva linn, Kreenholmi tn.25
Ehitisregistrikood 118008339

Ehitisregistrikood 118008340

Krundi pindala:  22 830,0 m2 (sh. ehitiste alune maa 2029 m2)
Maakasutuse sihtotstarve: ühiskondlike hoonete maa

	1.3  Projekteerimistingimused on kehtivad 2 aastat alates otsuse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 28.03.08.a avaldus nr.570/1-12,

Arkadi Nikolajev- Kommunaalmajandusosakonna juhataja direktori ülesannetes
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid


	2. PROJEKTEERIMISE EESMÄRK




2.1 Projekti koostamise eesmärgiks on hoonete fassaadide, siseruumide ja tehnovõrkude rekonstrueerimine.
2.2 Projekti koostamise eesmärgiks on maa-ala heakorrastamine koos parkimiskohtade rajamisega.
	3.  ÜLD- JA VORMISTAMISNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Sotsiaalministri kehtestatud 29.08.2003.a määrus nr.109„Tervisekaitsenõuded koolidele”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Narva Linnavalitsuse 05.03.2008.a. korraldusega nr. 288-k kinnitatud projekt „Narva Linnamööbel”;

- Eesti Standard EVS 843:2003 “Linnatänavad” jne.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

3.7 Projekti koosseisus esitada originaalkooskõlastused.

3.8 Esitada Arhitektuuriametile eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811: 2006 „Hoone ehitusprojekt”.

3.9 Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus § 21).
3.10 Esitada töödekorraldamise projekt (Narva linna ehitusmäärus § 23, Töötervishoiu ja tööohutuse nõuded ehituses §4). 

3.11 Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Hoonete fassaadide välisviimistlus: krohvitud pind. Mitte kasutada plekki ja plastikmaterjale. 
4.2 Vajadusel hoonete piirdetarindite soojustamine: vastavalt soojustehnilistele arvutustele. Esitada soojustatud seina lõige.
4.3 Hoonete fassaadide värvimine. Enne ehitusprojekti koostamist esitada Arhitektuuri-ja planeerimise osakonnale hoone värvilahenduse eskiisid (vähemalt 2 kombineeritud varianti) heakskiidu saamiseks. Välisviimistluse ja värvilahenduse pass esitada projekti koosseisus.
4.4 Aknad ja uksed: vastavalt terviskaitsenormidele kooliasutuses. Esitada korruste avade täitmise plaanid ning akende ja uste eksplikatsioon. Näidata akende avamise suunad. Aknaavade osaline kinnimüürimine on lubatud vaid Ida-Eesti Päästekeskuse Narva Keskkomando loa alusel.

4.5 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Kandvas seinas ukseava (müüriava) ehitamine on lubatud vaid tehnilise ekspertiisi alusel. Anda tehniline hinnang tarindile, välja selgitades ukseava (müüriava) ehitamise võimalused koos riskide välja toomise ning soovitavate tööde teostamisega. Otsus lisada projekti kausta. Esitada uute vaheseinte spetsifikatsioon ning silluste lõiked.

4.6 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Seinad ning põrandad peavad olema kaetud mittetoksilise ja kergesti puhastatava materjaliga. Siseviimistluse lahendus esitada projekti koosseisus. Vajadusel esitada disainiprojekt koos 3-D joonistega.

4.7 Tehnosüsteemide rekonstrueerimine: vastavalt terviskaitsenormidele kooliasutuses.
4.8 Vajadusel sillutisriba rekonstrueerimine: esitada lõige.
4.9 Parkimiskohad: lahendada Kreenholmi tn.25 krundi piires.
4.10 Kinnistusiseste teede ja autoparkla katted: teekattekivid, teekatteplaadid, asfalt jne. Näha ette lõunapoolse kõnnitee ehitamine. Tagada vete äravool teekattelt. Esitada põhilised pinnakatete tööde mahud, vertikaalplaneerimine, liiklusskeem, teekatete põhimõttelõiked, teemärkide spetsifikatsioon. Esitada Maanteeameti peaspetsialisti arvamus.
4.11 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele  nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.

4.12 Heakorrastus: lahendada projekti koosseisus. 
4.13  Jäätmekäitlus: lahendada projekti mahus, näidates asendiplaanil. Prügikonteinerid soovitavalt piirata dekoratiivsete elementidega (näiteks prügimajad, jäätmeaedik).
4.13 Ette näha väikevormid (istepingid, dekoratiivsed detailid, prügiurnid jne). Esitada väikevormide eskiisid (vähemalt 2 varianti) heakskiidu saamiseks.
4.14 Ette näha Kreenholmi tn.25 territooriumi tänavavalgustus. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks. Lähtuda „Narva Linnamööbel” projektist.
4.15 Vajadusel näha ette staadioni mullakihi taastamine ja pinnakatete rekonstrueerimine. Esitada põhilised pinnakatete tööde mahud.
4.16 Vajadusel näha ette spordi- ja mänguväljakud. Projekti koosseisus esitada spordi-ja mänguväljakute seadmete näidised ja spetsifikatsioon.

4.17 Vajadusel kooliaia rekonstrueerimine: esitada raiete plaan dendroloogilise hindamise alusel. Määrata likvideeritavate puittaimede liigiline kuuluvus ning nende haljastuslik väärtus.

4.18 Esitada asendusistutuse plaan ning projekteeritud taimmaterjali loetelu. Projekti mahus esitada järgmised analüüsid ning lahendused: 

- nõuded kasutatavatele istikutele,

- nõuded istutustöödele,

- nõuded taimede edasisele hooldusele.

4.19 Vajadusel Kreenholmi tn.25 territooriumi piirdeaia projekteerimine. Lubatud on vaid maa-ala osaline piiramine piirdeaiaga. Esitada piirde värvivaated ning tehnilised näitajad (rajatise ehitisalune pind, kõrgus, pikkus). Vajadusel lahendada piire kõrgusega kuni 2,0 m sobilikuna  piirkonna miljöösse ning hoonega kooskõlas olevaks. Piirde tüüp: võrkpiire, aiapaneelid, dekoratiivpiire koos kaunistavate elementidega. Esitada vähemalt 2 piirde eskiislahendust heakskiidu saamiseks. Autoparkla piiramiseks on lubatud kasutada madalhaljastust või „Narva Linnamööbel” projektiga kinnitatud tänavaliiklust korraldavaid piirdeid.
4.20 Asendiplaan: näidata säilitatavad ja likvideeritavad puud, olemasolevad ja lammutatavad ehitised, väikevormid, spordi-ja mänguväljakute seadmed, valgustimastid, määratleda pinnakatted jne. 

4.21 Keskkonnakaitsemeetmed: lahendada projekti koosseisus.
4.22 Muud nõuded: vastavalt ekspertiisiotsusele ja projekti tellija lähteülesandele. Projekti tellija lähteülesanne lisada projekti kausta.
4.23 Projekti koosseisus esitada lisaks:   
- situatsiooniskeem,
- hoone inventeerimisplaanid,

- lammutatavate seinte plaan,

- värvivaated koos värvikoodidega,

- evakuatsiooniskeem jne.

	5. INSENERTEHNILISED ERITINGIMUSED



5.1 Hoone siseruumide tehnosüsteemide rekonstrueerimine: esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile. 
5.2 Vajadusel välisvõrkude rekonstrueerimine. Esitada Arhitektuuriametile kooskõlastamiseks välisvõrkude tööprojektid. 

5.3 Esitada tänavavalgustuse tööprojekt.

5.4 Eriosadele taotleda tehnilised tingimused ja projektid kooskõlastada vastavate võrguvaldajatega.
5.5 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt ning läbitavate välisvõrkude maaüksuste omanikelt.

	6. ERITINGIMUSED




6.1 Enne projekteerimise algust tuleb läbi viia hoonete tarindite ja tehnovõrkude seisundi tehniline ekspertiis. Soovitused ja järeldused võtta arvesse projekteerimisel. Otsus lisada projekti kausta.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Ida-Virumaa Tervisekaitsetalitus. 
7.3     Narva Linnavalitsuse Linnavara ja-Majandusamet.
7.4     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1   Otsus jõustub teatavaks tegemisest.
8.2   Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
Mihhail Stalnuhhin

